Aarhuus Stifts-Tidende, 1836-06-08
Med Runkelroens Dyrkning til Sukkerfabrikation vil der allerede i Sommer vorde gjort adskillige Forsøg, tildeels i det Store, i Sjælland. J d. T. er det tilforn omtalt, at den nye Eier af Godserne Næsbyholm og Bavelse vil give endeel af Gaardenes Hovmarker denne Bestemmelse; men ogsaa flere Landmænd anstille i Sommer ikke ubetydelige Forsøg. Formedelst den vedvarende Kulde og Nattefrost har man maattet udsætte Saaeningen; dog var denne, i den første Halvdeel af Mai, i fuld Gang, og det er glædeligt at være Vidne til det Liv og den Kraft, hvormed indsigtsfulde Landmænd have kastet sig over denne nye, uberegnelige Erhververeen. Fremgangsmaaden fortjener at bemærkes: Ved en saakaldet Lineator anbringes paralelle Striber paa Marken; en Mand sætter derpaa Planterammen yderst i den første Linie og træder Tænderne ned i Jorden med sine Fødder dernæst yderst i den anden Linie og saa videre, indtil han har passeret hele Marken paatvers og trykt de fire første Huller i hver Rad. Naar han nu vandrer tilbage, og stedse sætter den første Tand i Rammen i samme Afstand fra det sidste Hull, som den, Tænderne have indbyrdes, og saa fremdeles, indtil han har passeret hele Marken, saa faaer han den tilsidst regelmæssigt oversaaet med Huller, der Alle ere ligge dybe og i alle Retninger lige langt fra hinanden. Kort efter ham følger en Kone, som med den ene Haand lægger et Frøkorn i hvert Hul og med den Anden bedækker det med Jord. Vil man, som Nogle bruge, gjøde under Saaeningen, da gaaer en Kone, med en Træskee, der efter Omstændighederne kan tage 1 1/2 a 3 Lod Gjødning, i den høire Haand, og en Kurv med Gjødning i den venstre, forbi alle Hullerne og kaster en Skeefuld i hvert. Fire Mænd og 4 eller 8 Koner ville kunne besaae en Tønde Land om Dagen. En Kone vil da bruge 1/2 Pd. Frø eller 24 a 48 Lpd. Gjødning om Dagen. - Polytechnikeren Hr. Wilkens (gl. Strand Nr. 10) arbeider paa et Værk over Runkelrosukkerfabrikationen, som med Længsel imødesees. Med Frø, som han har forskrevet fra Frankrig, har han forsynet Mange, som ønske at gjøre Forsøg. Odense borgerlige Skyttelaugs aarlige Skiveskydning fandt Sted forleden Dag. Da de Skydendes Antal dennegang var usædvanlig stort, og derimellem saamange øvede Skytter, at man skal have talt 26 Kugler i den inderste Kreds, saa varede Skydningen første Dag til Kl. 9, da Selskabet trak ind med sin Konge og sine Prindser under fuld Musik, og slog sig til Ro i Klubbens Sale, hvor der stode to Gallaborde tilrede med 160 Opdækninger, og hvor man da efter Fædrenes Viis feirede en munter Fest til over Midienat, som gjentoges næste Aften, og endtes den paafølgende Morgen ved Musikoptog gjennem Gaderne. De udmærkede Skytter, som Gevinsterne tilfaldt, vare: Brændeviinsbr. P. Jørgensen Kongegevinsten: 12 Sølv Spiseskeer, ved eget Skud, som traf midt i Centret; Skrædermester Belschner 2den Gevinst: 12 Sølv Theeskeer, ved eget Skud; Smedemester Rasmussen 3die Gevinst: en Sølv Suppeskee, ved Guldsmed Harcksens Skud. Blandt Samfundets nye Medlemmer befandt sig ogsaa Generalkrigscommissairen for Danmark, Oberstlieutn. v. Abrahamson, der allerede har hævdet sin Plads som flink og færdig Skyttebroder. Ogsaa Hs. Høiærværdighed Biskop Dr. Faber glæde. de Selskabet med sin Nærværelse.